[{"text_idx": "#000000", "text": "Kas pla\u0308tudega ringi ka\u0308ia on veel natuke vara?"}, {"text_idx": "#000001", "text": "*Selle postituse partner on NS King, kes on vastutav, et mul on nu\u0308u\u0308d ilus paar mugavaid jalatseid."}, {"text_idx": "#000002", "text": "Meie majatagune muruplats on na\u0308dala taguse ajaga kardinaalselt muutunud. Miski, mis na\u0308gi va\u0308lja nagu talvevo\u0303lumaa, siis nagu uisuva\u0308ljak, na\u0308eb va\u0308lja nu\u0308u\u0308d nagu kevadet ootav maa (viskas korraks Nancyt sisse). Enne uisuva\u0308ljakut oli maja taga ka paar pa\u0308eva tiik, mis ja\u0308a\u0308 na\u0308ol endale libeda katte sai. See ko\u0303ik juhib mu ta\u0308helepanu sellele, et talv hakkab la\u0308bi saama. Tahaks siinkohal kiita selle aasta talve, sest kui aeglane start va\u0308lja ja\u0308tta, on see olnud ilmapoolest ta\u0308iesti kift. Tartu maraton toimus. Oli piisavalt lund, et talvero\u0303o\u0303me nautida ja ka see kole ku\u0308lm periood kestis lu\u0308hikest aega. Kuid sellega paistab nu\u0308u\u0308d u\u0308hele poole saavat, mis ta\u0308hendab, et mu talvised saapad ra\u0308ndavad samuti kappi."}, {"text_idx": "#000003", "text": "Selle u\u0308le on mul hea meel. Kuid mille u\u0308le ei ole, on see, et kui ma homme oma varbavahe pla\u0308tudega poodi la\u0308heks, siis vaadataks mind kui hullu, sest kusagil on keegi vo\u0303tnud pa\u0308he jabura mo\u0303tte, et enne peab lumi a\u0308ra sulama ja ilm soojemaks minema, kui pla\u0308tudega avalikus ruumis ringi ka\u0308ia paslik on. See ta\u0308hendab, et tuleb va\u0308lja otsida midagi vahepealset, ehk siis mo\u0303ni kevadjalano\u0303u."}, {"text_idx": "#000004", "text": "Nagu tellitult andis endast ma\u0308rku NS King, kes on panustamas klienditeenindusse ja nende positiivsesse kogemusse ja pakkus va\u0308lja, et mina vo\u0303iks sellest osa saada ja siis ra\u0308a\u0308kida, mis oli hea ja mis olid puuduja\u0308a\u0308gid."}, {"text_idx": "#000005", "text": "Hea meelega. Mulle meeldib kingi ostmas ka\u0308ia. Erinevalt riietest, mis mulle kuidagi selga ei taha minna, siis kingadega seda muret ei ole. Kuigi mu lampjalgsus ja u\u0308pris suur jalanumber panevad teatud bra\u0308ndide ostmisele kriipsu peale. Na\u0308iteks ei saa ma kanda Puma valikust midagi, kuna neil on alati minu jaoks liiga kitsa liistuga ja lampjalg seda ei vo\u0303imalda. Lisaks ma tean, et kui ma kaalun rohkem, on mu jalanumber ligi 46 ja kui ma teen sporti ja so\u0308o\u0308n paremini, siis on see pigem 45."}, {"text_idx": "#000006", "text": "Kuid mulle ei meeldi poes ka\u0308ia kauem kui pean. Kui mul on vo\u0303imalust minimeerida seda kaubanduses veedetud aega, siis ma teen seda. Ainuke mu\u0308u\u0308gikoht, kus mulle meeldib ka\u0308ia, on laat ja suvine roheline turg. Kui ma la\u0308hen poodi, siis ma pu\u0308u\u0308an alati teada, mida ma sinna konkreetselt ostma la\u0308hen. Kui raamatut, siis mis raamatut ja netist vaatan ka ja\u0308rgi, et see selles konkreetses poes ka olemas oleks. Kui toidupoodi, siis ainult koos nimekirjaga ja ma valin poodi sageli nimekirja ja\u0308rgi."}, {"text_idx": "#000007", "text": "Ka NS King andis hea vo\u0303imaluse mitte sukelduda arvukate riiulite vahele, vaid eelto\u0308o\u0308 sai tehtud kodus ekraani ees. Eks ma tean, mis mulle meeldib. Veider on see, et ma ei ole moodi ja\u0308rgiv inimene, kuid minu eelistused na\u0308iteks kingade alal, on pidevas muutumises. Kui ma vaatan seda stiili jalatseid, mida ma kandsin ku\u0308mme aastat tagasi, siis tekib mul o\u0303igustatud ku\u0308simus \u2013 Mis mul viga oli? U\u0308he nurinana vo\u0303iks kodulehel surfamise juures va\u0308lja tuua, nimelt, kui nad pakuvad seal erinevaid filtreid bra\u0308ndide, hinna ja soo eristamise jaoks, siis vo\u0303iks olla vo\u0303imalik filtreerida ka selle ja\u0308rgi, et need kingad, mida ma seal vaatan, vo\u0303iks olla olemas ka mu la\u0308himas poes. Mis kasu on mulle sellest, et see on olemas kusagil U\u0308lemistes. Isegi kui seda saab tellida, siis ma ei tea, kas on mo\u0303tet, kuna ma tahan lihtsalt jalga proovida."}, {"text_idx": "#000008", "text": "Ma pole oma kingade valikuga eriti fancy. Minu ma\u0308rkso\u0303na kevadjalano\u0303uks on lihtsus, sportlikkus ja mugavus ning nende seas oli o\u0303nneks valikut igas hinnaklassis. Kuigi meeste jalano\u0303ud eriti kalliks seal ei la\u0308inudki ja mu valikus ja\u0308id ko\u0303ik 100 euro piiresse (vahema\u0308rkus: oma paari sain mina tasuta #bloggingrules). Kolm paari va\u0308lja valitud, la\u0308ksingi neid jalga proovima. Raskeim osa minekust oli laste ku\u0308ljest raputamine. \u201cMiks mina ei vo\u0303i tulla?\u201d pa\u0308ris imestunud Noorsand. Sest nagu ma u\u0308tlesin, ei viitsi ma kaubanduses kaua passida ja Noorsandiga vo\u0303in ma poes oleku aega julgelt kahe-kolme kordistada. Eriti Lo\u0303unakeskuses, kus on iga ku\u0308mne meetri tagant erinevad laste atraktsioonid, mis mu rahakotist mu\u0308nte o\u0303ngitsevad."}, {"text_idx": "#000009", "text": "Ka\u0308ik kingapoodi na\u0308itas, kuidas ma olen ajast maha ja\u0308a\u0308nud. Ma ei tea, kas see on ko\u0303ikides poodides nii, aga enam ei pea ma ka\u0308ima iga kingaga mu\u0308u\u0308ja juures, et o\u0303iget suurust leida, vaid poes on ekraanid, kus saab ise poe laoseisu vaadata. Introvertsele eestlasele ideaalne lahendus."}, {"text_idx": "#000010", "text": "Igal juhul olen mina nu\u0308u\u0308d ilusate jalano\u0303ude uhke omanik. Vastab ko\u0303igile no\u0303udmistele ja nagu pildil na\u0308ha, siis sobis Piigale ta\u0308pselt sama number. Vo\u0303i on teine variant, et ta on taas mu kingad endale kaaperdanud. Kuna mul paluti hinnata kasutusmugavust ja kogemust, siis mul pole siin eriti midagi kommenteerida \u2013 ma ei pidanud poes ekseldes aega eriti veetma ja enamus asju on nutikalt lahendatud, mis sobib mulle suurepa\u0308raselt. Neid lahendusi ei pea kasutama, aga mul on va\u0308ga hea meel, et see vo\u0303imalus olemas on. Sobib, et mu\u0308u\u0308ja ei pea ka\u0308ima iga paariga arvutist suurust vaatamas ja neid u\u0308he kaupa toomas. Valin va\u0308lja, mida ma proovida soovin ja ku\u0308sin korraga kolme paari proovimiseks, sest olen ja\u0308rgi vaadanud, et minu number on igast mudelist olemas. Kiidan!"}, {"text_idx": "#000011", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000014", "text": "Ta\u0308name, et liitusite meie uudiskirjaga."}, {"text_idx": "#000015", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000017", "text": "Lahutused on u\u0308hed kohutavad asjad. Ok, mitte alati. Vahel on vana nii jama ja uus on nii palju parem, et lahutus on hoopis ro\u0303o\u0303mus su\u0308ndmus. Kuid kogu see..."}, {"text_idx": "#000019", "text": "Kujuta ette, et sa elad tu\u0308u\u0308pilises Eesti talus kusagil 500 aastat tagasi. Elad eraklikku elu, naabritega, kellest la\u0308himad asuvad 15km kaugusel. Ega sa nendega suurt ei suhtle, sest..."}, {"text_idx": "#000022", "text": "Blogis ilmuvad postitused paar korda na\u0308dalas, kuid peamine ja igapa\u0308evane tegevus toimub meil siiski sotsiaalmeedia kanalites Instagramis ja Facebookis"}]